Головкин кәсіпқой бокстағы 41-ші жеңісіне қол жеткізді
"Головкин кәсіпқой бокстағы 41-ші жеңісіне қол жеткізді" | "https://abai.kz/post/125602"
TITLE: Головкин кәсіпқой бокстағы 41-ші жеңісіне қол жеткізді
URL: https://abai.kz/post/125602
META: "Головкин кәсіпқой бокстағы 41-ші жеңісіне қол жеткізді" | "https://abai.kz/post/125602"
DATE: 19.12.2020
AUTHOR(s): Abai.kz
TOTAL WORDS: 173
TEXT: Орта салмақта IBF және IBO тұжырымдары бойынша әлем чемпионы Геннадий Головкин кәсіпқой бокстағы 41-ші жеңісіне қол жеткізді. Қазақстандық боксшы Холливудта (Флорида штаты, АҚШ) өткен бокс кешінің басты жекпе-жегінде поляк Камил Шереметамен жұдырықтасты. Бұл кездесуде Головкин өзіне тиесілі IBF және IBO белбеулерін қорғады. Бірінші раундтың соңына қарай Головкин польшалық боксшыны нокдаунға түсірді. Екінші және төртінші раундта да Шеремета нокдаунға бір түсіп алды. Кездесу толығымен Головкиннің басымдығымен өтті. Жекпе-жек тағдыры 7-раундтан кейін шешілді. Шеремета кездесуді жалғастырудан бас тартты. Қазақстандық боксшы техникалық нокаутпен жеңді. Осылайша, Головкин кәсіпқой рингтегі 41-ші жеңісіне жетті, оның 36-сын нокаутпен аяқтады. Бұдан бөлек еншісінде бір тең есеп пен бір жеңіліс бар. Ал Камил Шеремета карьерасында алғаш рет жеңіліп отыр. Бұған дейін поляк 21 жекпе-жекті (5-еуі нокаутпен) жеңіспен аяқтаған еді. Айта кетейік, GGG бұл жекпе-жектен кейін орта салмақ рекордын қойды. 1995-2005 жылдар арасында америкалық Бернард Хопкинс әлем чемпионы титулын 20 рет қорғап, рекорд қойған еді. Ал Шереметаға қарсы жекпе-жекте Головкин титулдарын 21-рет қорғап қалды. Еске салайық, бұған дейін бұл шоудың андеркардында қазақстандық Әли Ахмедов эквадорлық Карлос Гангорадан нокаутпен жеңіліп қалған болатын . Abai.kz
